text: Kronprins åbner Tallships i Fredericia
  17 december 2010 kl. 17.10
  Kronprins Frederik vil sammen med borgmester Thomas Banke stå for den officielle åbning af den store maritime event i pinsen 2011: TallShips i Fredericia.
  Når de 14 store Tallships har lagt til kaj fredag den 10. juni 2011 kl. 14.00, vil kronprinsen byde alle Fredericias borgere, gæster og sejlfolk velkommen til årets store maritime oplevelse i Fæstningsbyen.
  
  Kan lejes
  De flotte Tallships kan lejes for en halv eller en hel dag, mens de er i Fredericia. Både for firmaer og almindelige interesserede. 
  Mens skibene ligger til kaj er der fri adgang ombord på de renoverede skibe, der alle har en spændende historie. F.eks. skibet, der tidligere var skoleskib i Danmark - eller en isbryder fra Holland.
  